آمریکا، وطنداش‌لارینا، قوزئی کوره‌یه سیاحت ائتممه‌لری ایستیقامتینده آغیر بیر خبردارلیق ائتدی.
خاریجی ایشلر ناظیرلیگی‌نین، قوزئی کوره‌یه یؤنلیک سیاحت خبردارلیغینا باغلی ائتدیگی یازی‌لی آچیقلامادا،
"قوزئی کوره‌داکی آمریکا وطنداش‌لاری، اؤلکه‌نین قانون‌لارینا گؤره نظارته آلینما و اوزون مدت‌لی حبس جزاسینا چارپدیریلماق موضوعسوندا جدی بیر تهلوکه آلتیندا." ایفاده‌سینه یئر وئریلدی.
بو اؤلکه‌ده "ساواش حقوقو" سبب گؤستریله‌رک آمریکادا جینایت ساییلمایا‌جاق بیر چوخ سبب‌دن اؤتری آمریکا وطنداش‌لاری حاقیندا آغیر قرارلار آلیندیغینا دقت چکیلن آچیقلامادا، قوزئی کوره ایله دیپلوماتیک باغلانتی اولماماسی سببیله بورا گئدن‌لره کونسوللوق خیدمتی وئریلمه‌دیغی و کؤمکده ائدیلمدیگی وورغولانیب.
آچیقلامادا آیریجا، سون 10 ایل ایچری‌سینده 16 آمریکا وطنداشی‌نین قوزئی کوره‌ده حبس جزاسینا چارپدیریلدیغی آنیمسادیلاراق، سیاحت خبردارلیغینا باخمایا‌راق قوزئی کوره‌یه گئتمک ایسته‌ین آمریکا وطنداشلاریندان‌ هر هانسی بیر گیزلی‌لیک گؤزلمه‌سی اولماماسی لازیم اولدوغو بیلدیریلدی.
کئچن هفته سونو کیم حاق-سونگ آدین‌داکی آمریکا وطنداشی قوزئی کوره‌ده جاسوسلوق اتهامی ایله حبس اولونموشدو.
